อยากรู้ว่าต้องทำงัยค่ะ มีอาการคัน อวัยวะ. ภายนอกมาก คันจน รู้สึก ไม่อยากทำอะไรเลยค่ะ. พยายามไม่เกา. ค่ะ พยายามล้างน้ำ แต่ก็ยังคัน. รู้สึกแสบ แต่ไม่มีตุมขึ้นนะค่ะ จะทำงัยดีค่ะ
สวัสดีค่ะ อาการคันบริเวณอวัยวะเพศภายนอก อาจเกิดจาก1. การติดเชื้อรา นอกจากมีอาการคันเป็นหลักแล้ว อาจมีอาการเจ็บแสบได้ และผิวหนังบริเวณอวัยวะเพศภายนอกอาจเกิดเป็นผื่นสีแดง หรือผิวหนังบวมแดง และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูดซึ่งปัจจัยเสี่ยงของการติดเชื้อรา ได้แก่ การใส่กางเกงคับมากและอยู่ในที่อากาศร้อนชื้น เป็นคนอ้วน มีเหงื่อออกมาก การสวนล้างช่องคลอดมากไป เป็นโรคเบาหวาน ใช้ยาปฏิชีวนะต่อเนื่องนาน ทานยากดภูมิคุ้มกัน หรือมีโรคภูมิคุ้มกันบกพร่อง รวมถึงกำลังตั้งครรภ์อยู่ เป็นต้น การติดเชื้อราในช่องคลอด ไม่ได้ถือเป็นโรคติดต่อทางเพศสัมพันธ์ แต่หากคู่นอนมีการติดเชื้อราอยู่ ก็อาจเป็นสาเหตุที่ทำให้ติดได้2. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น มักพบผื่นแดงที่ผิวหนังร่วมด้วย3. เป็นโลนที่ขนอวัยวะเพศ หรือเหาที่ขนอวัยวะเพศ ซึ่งจะติดมาจากการมีเพศสัมพันธ์ หรือใช้เสื้อผ้า ผ้าเช็ดตัวร่วมกัน หรืออาจติดมากับการใช้ห้องส้วมก็ได้ อาการคือจะคันมาก โดยเฉพาะในเวลากลางคืนในเบื้องต้น ให้พยายามหลีกเลี่ยงสิ่งที่อาจแพ้ต่างๆ และหลีกเลี่ยงการเกา หากมีตกขาวที่มีลักษณะของการติดเชื้อราร่วมด้วย อาจพิจารณาใช้ยารักษาซึ่งมีทั้งยาแบบสอดยาทาน และยาสำหรับทาผิวหนังภายนอก เช่น ยา clotrimazole เป็นต้น หากคันมาก อาจทานยาแก้แพ้แก้คันร่วมด้วย เช่น ไฮดรอกไซซีน (hydroxyzine) chlorpheniramine (CPM) เป็นต้นนอกจากนี้ ควรหลีกเลี่ยงการสวนล้างช่องคลอดที่บ่อยไป ไม่ใช้น้ำยาที่มีความรุนแรง การใส่กางเกงชั้นในและกางเกงที่พอดี ไม่คับแน่นจนเกินไป กางเกงและกางเกงในควรเป็นผ้าที่ระบายอากาศได้ดี การเช็ดอวัยวะเพศและก้นให้แห้งสนิทหลังจากถ่ายปัสสาวะและอุจจาระ เป็นต้นแต่หากอาการไม่ดีขึ้น ก็ควรพบแพทย์เพื่อรักษาค่ะ